b'\n_START_ARTICLE_\nStriker (maskota)\n_START_PARAGRAPH_\nStriker je bila uradna maskota Svetovnega prvenstva v nogometu 1994. Predstavlja psa, oble\xc4\x8denega v rde\xc4\x8do, belo in modro opravo, podobno opravi ameri\xc5\xa1ke nogometne reprezentance. Na njegovi majici je napis "USA 94" ("ZDA 94")._NEWLINE_Ime maskote je bilo izbrano po glasovanju. Glasovalo je ve\xc4\x8d kot 25.000 Ameri\xc4\x8danov, izglasovano ime je bilo Striker (Napadalec). Ime kot tudi maskota sama naj bi predstavljala mladost, vitalnost in razburljivost nogometa v ZDA._NEWLINE_Maskoto so ustvarili v studijih filmske dru\xc5\xbebe Warner Bros.'